Diari Oficial de la Generalitat Valenciana


Sumari del DOGV 4890, del 24-11-2004 (2004/11527)

Notificació a Promociones Jesús González, SL. Expedient número VIVI/049803/140.
-------------------------------------------------------------------------------

### Dades del document

Número de DOGV
:   4890

Data del DOGV
:   24-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11529


Organisme emissor
:   Conselleria de Territori i Habitatge

Tipus de document
:   Anunci

Notificació a Promociones Jesús González, SL. Expedient número VIVI/049803/140. [2004/Q11586]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica el plec de càrrecs a Promociones Jesús González, SL, amb expedient VIVI/049803/140.
  
Per ordre de l'instructor, us notifiquem el plec de càrrecs que a més avall imputem a l'expedientat, i us concedim un termini de 15 dies a partir del següent al de la notificació perquè el contesteu i, si és el cas, sol·liciteu la pràctica de proves, de conformitat amb el que establix l'article 16 del Reglament de Procediment Sancionador.
  
València, 14 de juny de 2004.- La secretària d'Actuacions. M.ª Luisa Martí Llabata.
  
Plec de càrrecs
  
Que es formula a Promociones Jesús González, SL, conforme a l'article 16 del Reglament de Procediment Sancionador de 4 d'agost de 1993, amb advertència que, si no el contesteu en el termini de 15 dies a partir del següent al de la notificació, donarem per complit el tràmit, i el procediment seguirà el seu curs.
  
Càrrec: com a promotor/constructor de l'habitatge situat a València, carrer de Bernardo Prieto, 30, i acollit a l'expedient de construcció 46-IG-88/98, heu infringit la Llei 1/1997, de la Generalitat Valenciana, de Règim Sancionador en Matèria d'Habitatge, i heu comés una falta molt greu tipificada com a tal en l'article 6.10 d'aquesta, pot correspondre-vos una sanció de 3.005,07 a 30.050, 61 euros, per haver construït amb les deficiències següents:
  
- Falta instal·lació d'armaris de paret especificats en el projecte final d'obra als habitatges 5, 8, 9, 12.
  
- Bany sense ventilació als habitatges 5 i 12.
  
- Porta 6a: als escalons de l'interior de l'habitatge, una de les cantoneres sobreïx en excés en la part lateral d'aquest. Un dels punts d'ancoratge de la barana de l'escala interior de l'habitatge està completament solt, per ruptura d'un dels taulells on està ancorat.
  
- Porta 9a: falta instal·lar portes de pas al menjador i al dormitori principal. La bancada de la cuina instal·lada s'interromp en els buits de la llavadora i el llavaplats. El traster vinculat a aquest habitatge (T-11) no ha sigut construït.
  
- Porta 10a: fissura en el punt d'encontre del pilar amb l'envà al dormitori principal. No ha sigut instal·lada una de les portes del corredor.
  
- Porta 12a: el bany del dormitori principal no té porta de pas. Una de les preses de corrent junt al capçal del dormitori no funciona. Els paviments de la galeria presenten part de taulells de ceràmica i part de terratzo. Falta rivet a la porta vitrina de cuina. Paviments i entaulellats de cuina tacats. Existeixen taulells perforats als paviments del bany al dormitori principal, com també a les peces de l'entaulellat en el pas de l'aixeta de la banyera. Filtracions d'aigües pluvials a través de la fusteria exterior de façana principal. Filtracions al corredor per falta d'acabats al plat de dutxa.
  
Elements comuns
  
- La junta de dilatació entre l'edifici i el confrontant número 28 no té segellament.
  
- Algunes de les portes dels trasters no tenen pany i les que els tenen no poden accionar-se per deficiències de col·locació.
  
- La cambra dels comptadors d'aigua no té albelló connectat a la xarxa de sanejament.
  
- No han sigut instal·lats els elements de protecció contra incendis especificats en el projecte final d'obra.
  
- Carència de ventilació mecànica i curull en el conducte d'eixida de fums i gasos del garatge.
  
- Deficiències de fixació de les claraboies a la terrassa transitable de la planta primera.
  
Les esmentades deficiències hauran de ser corregides conforme a allò que s'ha mencionat en el nostre requeriment amistós de data 6 d'abril de 2004, excepte proposta alternativa motivada i prèviament acceptada per la Inspecció Tècnica d'aquest servei territorial en el termini de 10 dies naturals.